cyanic-selkie/wikianc huggingface dataset:
Իոսիֆ Բուրգ
Կենսագրություն
Բուրգի հեղինակած «Թույն», «Կյանքը շարունակվում է», «Ժամանակի զանգ», «Ուշացված արձագանք», «Ծաղիկներ և արցունքներ» նովելների ու պատմությունների մի քանի եվրոպական լեզուներով թարգմանությունները առանձին հրատարակություններով լույս են տեսել ԳԴՀ-ում, Ավստրիայում, Իսրայելում, Իտալիայում։ 2007 թվականին նշվել է Իոսիֆ Բուրգի 95-ամյակը։ Նրա կողմից հրատարակվում են իր երկու նոր գրքերը՝ «Ինը» (գերմաներեն լեզվով) և «Հանդիպումներ» (իդիշով)։
Պարգևներ և կոչումներ
Ի. Բուրգի կենդանության օրոք Վիժնիցայի այն փողոցը, որտեղ գրողը ապրել և ստեղծագործել է, վերանվանվել է նրա անունով.
Աղբյուրներ
Կատեգորիա:Մայիսի 30 ծնունդներ Կատեգորիա:Օգոստոսի 10 մահեր Կատեգորիա:ԽՍՀՄ գրողների միության անդամներ Կատեգորիա:Խորհրդային գրողներ Կատեգորիա:Ուկրաինացի գրողներ Կատեգորիա:Հոլոքոստից փրկվածներ Կատեգորիա:Ուկրաինացի լրագրողներ Կատեգորիա:Վիեննայի համալսարանի շրջանավարտներ
Ամիլազներ
Ամիլազներ, դիաստազ, օսլան և գլիկոգենը հիդրոլիտիկ եղանակով ճեղքող ֆերմենտներ։ Գիտությանը հայտնի առաջին ֆերմենտն է. հայտնաբերել է ռուս գիտնական Կ. Մ. Կիրխգոֆը (1814)։ Կան α-, β– և γ-։ Մեծ քանակությամբ ամիլազները պարունակում են կենդանիների, մարդու ենթաստամոքսահյութը, քիթը, բույսերի ծլող սերմերը։
Նշանակություն
Մեծ է ամիլազների դերը մարսողության ընթացքում։ Մարդու և կենդանիների ստամոքս-աղիքային համակարգում օսլան ամիլազների ու մսւլթազի ներգործությամբ տրոհվելով վերածվում է խաղողաշաքարի և ներծծվում։ Բուսական օրգանիզմներում ամիլազները պահեստային օսլան վերածում են մալթոզի, որն օգտագործվում է նյութափոխանակության պրոցեսում։
Սպիրտային արդյունաբերության և հացաթխման մեջ խմորման ենթակա օսլայի շաքարացման համար կիրառվում է Օամիլազը, իսկ օսլայից խաղողաշաքար ստանալիս՝ 7-ամիլազի պատրաստուկները։ Որոշ ամիլազներ ստացվել են նաև բյուրեղային վիճակում։
Արտաքին հղումներ
Կատեգորիա:Ֆերմենտներ Կատեգորիա:Սննդային հավելումներ
Կաստանիտո
Կաստանիտո  (իտալ․՝Castagnito) կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 2007 մարդ (2008 թվականի տվյալներով)։ Բնակչության խտությունը 287 մարդ/կմ²։ Տարածքը՝ 7 կմ²։ Փոստային ինդեքս՝ 12050։ Հեռախոսային կոդ՝ 0173։
Բնակավայրի հովանավորն է համարվում սուրբ Իոան Կրեստիտելը։
Արտաքին հղումներ
Կատեգորիա:Իտալիայի բնակավայրեր
Փոփ ռոք
Փոփ ռոք (Pop rock), երաժշտական ժանր, որը փոփ ժանրի և կիթառի վրա հիմնված ռոք երգերի համադրում է։ Փոփ ռոք ժանրի երգերում սովորաբար օգտագործում են էլեկտրոնային կիթառ և հարվածային գործիքներ։ Այս ժանրի երգերի թեման հիմնականում ռոմանտիկ հարաբերությունների մասին են։
Արտաքին հղումներ
Կատեգորիա:Երաժշտական ոճեր
Ռուսի
Ռուսի  (Russi), քաղաք Իտալիայում՝ Էմիլիա Ռոմանիա մարզում, Ռավեննա գավառում։
Բնակչությունը կազմում է 10723 մարդ (2004 թվականի տվյալներով), խտությունը՝ 228 մարդ/կմ²։ Զբաղեցնում է 46 կմ²։ Փոստային ինդեքս՝ 48026, հեռախոսային կոդ՝ 0544։
Արտաքին հղումներ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Ժաննա Բարե
Ժաննա Բարե (Jeanne Barret, ), ֆրանսիացի ճանապարհորդ, շուրջերկրյա ճանապարհորդություն կատարած առաջին կինը ։
Ճանապարհորդություն
1766 թվականին Ժաննա Բարեն, տղամարդու հագուստ հագնելով և ներկայանալով իբրև Ժան Բարե, որպես սպասավոր ծառայության է անցնում ֆրանսիացի նշանավոր կենսաբան Ֆիլիբեր Կոմերսոնի մոտ, որը Բուգենվիլի արշավախմբի հետ պետք է մեկներ շուրջերկրյա ճանապարհորդության։ Ճամփորդության ժամանակ Բարեն անօրինակ խիզախություն է դրսևորում, իսկ նրա՝ կենսաբանությունից ունեցած գիտելիքները օգնել են Կոմերսոնին։
Վարկածներից մեկի համաձայն՝ Բարեի գաղտնիքը չի բացահայտվել մինչև Տահիտի կղզի հասնելը, որտեղ նրա կին լինելը կռահել են բնիկները։ Մեկ այլ վարկածի համաձայն՝ Կոմերսոնը հենց սկզբից իմացել է գաղտնիքը և նրան նավ է վերցրել, քանի որ Ժաննան եղել է իր սիրուհին, իսկ գաղտնիքը բացահայտվել է նավի բժշկի կողմից։
Այսպես թե այնպես, ինչպես Բուգենվիլն է գրել նավի օրագրում, գաղտնիքի բացահայտումից հետո հեշտ չի եղել հանգստացնել նավաստիներին, որոնք իրենց պատիվն ու արժանապատվությունը ոտնահարված են համարել նավում կնոջ գտնվելու առիթով  ։ Հավանական է, որ Բարեեին իջեցրել են Մավրիկիոս կղզում, և նա Ֆրանսիա է վերադարձել արդեն մեկ ուրիշ նավով։
Ժաննա Բարեի պատվին 2018 թվականի ապրիլի 26-ին Պլուտոնում նրա անունով լեռ է անվանակոչվել (Baret Montes)։
Արտաքին հղումներ
Կատեգորիա:Ֆրանսիացի բուսաբաններ Կատեգորիա:Ֆրանսիացի ճանապարհորդներ Կատեգորիա:Ճանապարհորդներ Կատեգորիա:Բուսաբաններ
Գուրգեն Առաքելյան (ազատամարտիկ)
Գուրգեն Առաքելյան (5 հունիսի, 1975, Ազոխ, Հադրութի շրջան - 30 հուլիսի, 1993, Ղարադաղլու), հայ ազատամարտիկ, Արցախյան ազատամարտի մասնակից։
Կենսագրություն
Գուրգեն Առաքելյանը ծնվել է 1975 թ. հունիսի 5-ին Հադրութի շրջանի Ազոխ գյուղում։ Ավարտել է տեղի միջնակարգ դպրոցը։ 1992 թ. ծառայության է անցել ինքնապաշտպանության ուժերում, զինվորագրվել է առաջին վաշտին։ Զոհվել է 1993 թ. հուլիսի 30-ին Ղարադաղլու գյուղի ազատագրման համար մղված մարտում։ Հետմահու արժանացել է ԼՂՀ «Արիության համար» մեդալով։ Ամուսնացած չէր։ Հանգչում է Ազոխի գերեզմանատանը ։
Ծանոթագրություններ
Կատեգորիա:Հայ ազատամարտիկներ Կատեգորիա:Հունիսի 5 ծնունդներ Կատեգորիա:1975 ծնունդներ Կատեգորիա:Հուլիսի 30 մահեր Կատեգորիա:1993 մահեր
Տերտերն ու տավարածը (հեքիաթ)
Տերտերն ու տավարածը, հայկական ժողովրդական հեքիաթ։
Մեկնաբանություն
Հեքիաթն ունի հայ ժողովրդական հեքիաթներին բնորոշ խրատներ, ցույց է տալիս, որ խաբեբայությունը միշտ պատժվում է։ Ժողովրդական հեքիաթներում հաճախ գովերգվում է նաև հասարակ ժողովրդի խելքն ու իմաստնությունը. այդպես է նաև այս հեքիաթում։
Արտաքին հղումներ
Կատեգորիա:Ժողովրդական հեքիաթներ Կատեգորիա:Հեքիաթներ
Օլեգ Մակարով (գեղասահորդ)
Օլեգ Վիտալիի Մակարով (Оле́г Вита́льевич Мака́ров, ), խորհրդային գեղասահորդ, հանդես է եկել զուգասահքով։ Կնոջ՝ Լարիսա Սելեզնյովայի հետ 1984 թվականի Սարաևոյի ձմեռային օլիմպիական խաղերին դարձել է բրոնզե մրցանակակիր, պատանիների աշխարհի առաջնություններում (1980 և 1981)՝ կրկնակի չեմպիոն, Եվրոպայի կրկնակի և ԽՍՀՄ քառակի չեմպիոն։ ԽՍՀՄ սպորտի վաստակավոր վարպետ։ Միջազգային դասի ԽՍՀՄ սպորտի վարպետ։ Պարգևատրվել է «Աշխատանքում աչքի ընկնելու համար» մեդալով ։ Ներկա պահին ապրում և աշխատում է ԱՄՆ-ում՝ որպես մարզիչ։
Կարիերա
Սկսել է պարել Մարինա Պետրովայի հետ։ Մասնակցած առաջին խոշոր մրցաշարերից մեկը 1978 թվականին Սվերդլովսկում կայացած ԽՍՀՄ ժողովուրդների ձմեռային սպարտակիադան էր, որտեղ էլ պատանիների կարգում զբաղեցրին 11-րդ տեղը ։ Սպորտային կարիերայի մեծ մասը մարզվել են մարզիչ Իգոր Մոսկվինի ղեկավարությամբ, ով միանգամից հասցրեց զույգին ամենաբարդ մակարդակի, այդ թվում՝ այդ ժամանակների համար աննախադեպ թռիչքների (եռակի տուլուպ, կրկնակի ակսել, կրկնակի ակսելի կասկադ-կրկնակի տուլուպ՝ մեկ ծրագրում), ինչպես նաև նետումների կոմբինացիա՝ կրկնակի ակսել-եռյակ-կրկնակի ակսել թռիչք։ Բացի այդ, զույգը համաշխարհային ծրագրերում առաջին անգամ ցուցադրել է չորս խիստ բարդ նետումներ՝ եռակի ռիտտբերգեր, սալխ, տուլուպ, ինչպես նաև ակսել՝ երկու ու կես պտույտով։ Իգոր Մոսկվինը փորձել է գեղարվեստական գաղափարների, երաժշտության և խորեոգրաֆիայի տեսանկյունից հետաքրքիր ծրագրեր կազմել։ Այս ամենը հնարավորություն տվեց զույգին ԽՍՀՄ հավաքականի առաջին մրցաշրջանում հանդես գալու ժամանակ օլիմպիական խաղերում (1984) նվաճել բրոնզ։
Հայտնի էր Օլեգ Մակարովի և Օլեգ Վասիլևի կոնֆլիկտը։ Մարզման ժամանակ մարզիկները բախվեցին, տեղի ունեցավ ծեծկռտուք։ Մակարովը կոտրեց Վասիլևի ծնոտը։ Արդյունքում Սելեզնյովա-Մակարով զույգը որակազրկվեց և բաց թողեց գրեթե ողջ 1983 թվականի մրցաշարը ։
Անձնական կյանք
Ամուսնացած է իր նախկին զուգընկերուհու՝ Լարիսա Սելեզնյովայի հետ։ Նրանց աղջիկը՝ Քսենյա Մակարովան, 2010 թվականի Ռուսաստանի առաջնության կանանց մենասահքի չեմպիոնուհին էր։ Ծնողները՝ Օլեգ Մակարովն ու Լարիսա Սելեզնյովան, Քսենյա Մակարովայի մարզիչներն են։
Սպորտային ձեռքբերումներ
1986 թվականից հետո
Արտաքին հղումներ
Կատեգորիա:Ռուս գեղասահորդներ Կատեգորիա:ԽՍՀՄ սպորտի վաստակավոր վարպետներ Կատեգորիա:Եվրոպայի չեմպիոններ
Naked (երգ, Քևին Մակքոլ)
«Naked», ամերիկացի երգիչ-երգահան, երաժշտական պրոդյուսեր և ռեփեր Քևին Մակքոլի երգն է, համագործակցությամբ ամերիկացի ռեփեր Բիգ Շոնի հետ։ Այն թողարկվել է 2012 թվականի մայիսի 4-ին RCA Records լեյբլի կողմից ։
Տեսահոլովակ
Երգի տեսահոլովակը, որի ռեժիսորներն են ամերիկացի երգիչ Քրիս Բրաունը և Գոդֆրի Տաբարեզը, նկարահանվել է 2012 թվականի ապրիլին Լոս Անջելեսում, Կալիֆոռնիա ։ Տեսահոլովակի պրեմիերան կայացել է2012 թվականի մայիսի 22-ին ։
Արտաքին հղումներ
Կատեգորիա:2012 սինգլներ Կատեգորիա:Բիգ Շոնի երգեր Կատեգորիա:2012 երգեր
Հյուսիսային Կորեայի Օլիմպիական կոմիտե
Հյուսիսային Կորեայի Օլիմպիական կոմիտե (կոր.՝ 조선민주주의인민공화국 올림픽 위원회), Հյուսիսային Կորեայի ազգային օլիմպիական կոմիտե։ Հիմնադրվել է 1953 թվականին։ Դարձել է ՄՕԿ-ի անդամ 1957 թվականին ։ Գրասենյակը գտնվում է Փհենյանում։ Հանդիսանում է ՄՕԿ-ի, ՕՍԱ-ի և մի շարք այլ կազմակերպությունների անդամ ։
Արտաքին հղումներ
Կատեգորիա:Ազգային օլիմպիական կոմիտեներ Կատեգորիա:Հյուսիսային Կորեա Կատեգորիա:1953 հիմնադրումներ Հյուսիսային Կորեայում
Ռաջա
Ռաջա (սանսկրիտ․՝ թագավոր), իշխանական տիտղոս Հնդկաստանում։ Վեդաներում բազմիցս օգտագործվել է առաջնորդ, իսկ հին հուշարձաններում՝ դհարմաշաստրաներում (կրոնաիրավական քննախոսություններ) և «Արտհաշաստրայում», տիրակալ իմաստով։ Միջին դարերում Ռաջա անվանել են հինդուս ֆեոդալ ֆեոդիշխողներին։ Գաղութային Հնդկաստանում որոշ խոշոր հողատերերի պատվավոր տիտղոս։
Կատեգորիա:Թագավորական տիտղոսներ Կատեգորիա:Հնդկաստանի պատմություն Կատեգորիա:Ազնվական տիտղոսներ Կատեգորիա:Ազգային և էթնիկ առաջնորդման կոչումներ
Մուխտադիր Այդինբեկով
Մուխտադիր Այդինբեկով (Աբդուլ Մուխտադիր Այդինբեկ օղլի, Айдинбекрин Мукьтадир, ), հեղափոխական գործիչ, բանվոր։ ՌԱԴԲԿ անդամ 1904 թվականից։ «Հումմեթ» կազմակերպության ղեկավար գործիչներից։
Աշխատանք
1906 թվականին աշխատել է նավթարդյունաբերական բանվորների միությունում, մասնակցել է ս-դումայի «Ֆարուք» խմբակի ստեղծմանը։ 1908 թվականին ձերբակալվել է Բաքվում և աքսորվել Արխանգելսկի նահանգ։
1911 թվականին վերադառնալով աքսորից՝ հեղափոխական աշխատանք է տարել Բալախանիի բանվորների շրջանում։ Փետրվարյան հեղափոխությունից հետո եղել է ՌՍԴԲ(բ)Կ Բաքվի կոմիտեի անդամ, Բաքվի սովետի դեպուտատ, նավթարդյունաբերական բանվորների միության վարչության անդամ։
Հե՞շտ է խիզախ լինել
Հե՞շտ է խիզախ լինել (Легко ли быть храбрым), խորհրդային տիկնիկային մուլտիպլիկացիոն ֆիլմ, որը թողարկվել է 1975 թվականին, Սվերլոդսկի հեռուստատեսությամբ։ Ռեժիսոր Անատոլի Ալյաշևն ստեղծել է մուլտֆիլմ ընկերության և փոխօգնության մասին։
Մհեր Արշակյան
Մհեր Արշակյան (օգոստոսի 30, 1972, Երևան, Հայկական ԽՍՀ, ԽՍՀՄ), հայ հրապարակախոս, բանաստեղծ, արձակագիր։
Մանկության և պատանեկության տարիներն անցկացրել է Գավառում և Մեղրիում։ Ավարտել է ԵՊՀ բանասիրական ֆակուլտետը (1995): 1997 թվականին հրատարակել է առաջին գիրքը՝ «Սիրող մարդը» վերնագրով։ Հետագա տարիներին տպագրել է բանաստեղծությունների և պատմվածքների «ինքնահրատ» մի քանի բրոշյուր։ 2002 և 2007 թվականներին հրատարակել է «Օրագրերը» ։
Աշխատել է հայաստանյան մի շարք լրատվամիջոցներում ։ 1995-1998 թվականներին եղել է ՀՀՇ-ի տեղեկատվական կենտրոնի թղթակից։ 1998-1999 թվականներին Հայոց համազգային շարժման (ՀՀՇ) տպագիր օրգանի՝ «Հայք» թերթի թղթակից, 1999-2005 թվականներին՝ «Ա1+» հեռուստաընկերության «Այբ-Ֆե» լրատվական գործակալության թղթակից, 2002-2005 թվականներին՝ «Այբ-Ֆե» թերթի թղթակից, 2006 թվականից` Հայաստանի հանրային հեռուստաընկերության «Հայլուր» լրատվական ծրագրի թղթակից ։
Ծանոթագրություններ
Կատեգորիա:21-րդ դարի արևելահայ բանաստեղծներ Կատեգորիա:21-րդ դարի արևելահայ արձակագիրներ Կատեգորիա:Հայ հրապարակախոսներ Կատեգորիա:ԵՊՀ բանասիրական ֆակուլտետի շրջանավարտներ
Հե՞շտ է խիզախ լինել
Սյուժե
Շան ձագը և հավի ճուտը որոշում են միասին ապրել` շնիկի տնակում։ Հետո նրանք որոշում են պատրաստել սեղան և աթոռ։ Ճուտիկն առաջարկում է, որ միասին գնան տախտակը բերելու, բայց շունիկը պատասխանում է, թե, երկուսով բոլորն էլ կկարողանան, իսկ ճուտիկը թող փորձի մենակ գնալ։ Հավի ճուտը վախենում էր, բայց որոշում է մենակ գնալ։ Նա գնում է, մոտենում է ցանկապատին և տեսնում է մի լավ տախտակ։ Նա քաշում է տախտակը և առանց նկատելու ջրի մեջ է նետում սև կատվին, որը նստած էր այս տախտակի վրա ձուկ էր ուտում։ Զայրացած կատուն ընկնում է հավի ճտի հետևից, որը վախից փախչում է և թաքնվում շան ձագի մոտ։ Շունը ծիծաղում է իր ընկերոջ վրա և ամոթանք է տալիս նրան այն պատճառով, որ նա վախենում է ինչ-որ փոքրիկ կատվից։ Շունը որոշում է ինքը գնալ տախտակի հետևից։ Գնում է և տեսնում է մի փեթակ։ Շունը որոշում է տախտակը վերցնել հենց այդ փեթակից։ Այդտեղ նրա վրա են հարձակվում մեղուները։ Շունը վախենում է և հետ է փախչում։ Հիմա արդեն հավի ճուտը ծաղրում է նրան, որ վախենում է ինչ-որ փոքր մեղուներից։ Հասկանալով, որ ճիշտը միասին գնալն է, ընկերները ընկերությամ մասին ուրախ երգ երգելով` գնում են և վերցնում իրենց անհրաժեշտ տախտակը։
Արտաքին հղումներ
Կատեգորիա:Մուլտֆիլմեր կենդանիների մասին Կատեգորիա:1975 մուլտֆիլմեր
Դեղին ծղոտե գլխարկով գեղջկուհին
Պատմություն
Վինսենթ Վան Գոգն այս կտավը ստեղծել է 1890 թվականին։ Կան նկարի մի քանի տարբերակներ. դրանցից մեկն է «Սպիտակ հագած աղջիկը» ։
«Դեղին ծղոտե գլխարկով գեղջկուհին» ստեղծագործությունը մի քանի անգամ ձեռքեձեռք է անցել։ 1997 թվականին Սթիվ Ուինը նկարը գնել է 47,5 միլիոն դոլարով ։
2005 թվականի հոկտեմբերի 7-ին հայտարարություն տարածվեց, որ Սթիվ Ուինը այս և Պոլ Գոգենի «Լողացողները» կտավը վերավաճառել է Սթիվեն Ա. Քոհենին ավելի քան 100 միլիոն դոլարով ։
Ծանոթագրություններ
Կատեգորիա:1890 նկարներ Կատեգորիա:Վինսենթ վան Գոգի նկարներ Կատեգորիա:Դիմանկարներ Կատեգորիա:Մասնավոր հավաքածուներում գտնվող նկարներ Կատեգորիա:Նիդերլանդների արվեստ Կատեգորիա:Պոստիմպրեսիոնիզմ
Մուխտադիր Այդինբեկով
Աշխատանք
1918 թվականին ղեկավարել է Բաքվի ժողկոմսովետի կողմից Դաղստանի հեղկոմին օգնության ուղարկված բոլշևիկ բանվորների խումբը։ 1918 թվականի աշնանը սպանել են մուսավաթականները Ղուբայի գավառում։
Ծանոթագրություններ
Կատեգորիա:Հեղափոխական գործիչներ
Ֆլորենս Փյու
Կենսագրություն
Ֆլորենս Փյուն ծնվել է 1996 թվականին Մեծ Բրիտանիայի Օքսֆորդ քաղաքում` ճաշարանատիրոջ և բալետի պարուհու ընտանիքում։ Ավագ եղբայրը դերասան և երաժիշտ Թոբի Սեբաստիանն է։
Ծնողների հետ բնակվել է Իսպանիայում, որտեղ առաջին անգամ` 6 տարեկանում, խաղացել է դպրոցի թատրոնում։ 2007 թվականին ընդունվել է Վիչվուդի դպրոց, իսկ 2009 թվականին` Սուրբ Էդուարդի դպրոց (ժամանակին այնտեղ հաճախել են Լոուրենս Օլիվիեն, Քիթ Հարինգթոնը և Էմիլիա Քլարկը)։
Ֆլորենսը երգում է և երգեր գրում, ինչպես նաև նվագում կիթառ և դաշնամուր ։
Գործունեություն
Ֆլորենսը ֆիլմերում սկսել է նկարահանվել 2014 թվականին։ Նրա առաջին նախագիծը եղել է «Անկումը» ֆիլմը, որտեղ նրա խաղընկերը Մեյսի Ուիլյամսն է։ The Irish Times-ից Թարա Բրեյդին Ֆլորենսի խաղն «Անկումում» որակել է բացառիկ ։ Բացի այդ, այս դերի համար դերասանուհին Լոնդոնի կինոփառատոնում առաջադրվել է «Բրիտանական լավագույն առաջնելույթ» անվանակարգում։ Այնուհետև Ֆլորենսը խաղացել է «Studio City» հեռուստատեսային ֆիլմում։ Իսկ մեկ տարի անց` «Մարչելլա» սերիալում և «Լեդի Մակբեթ» ֆիլմում, որի համար արժանացել է մի շարք անվանակարգերի և հեղինակավոր մրցանակների` ներառյալ BAFTA մրցանակի «Տարվա առաջընթաց» անվանակարգում։ Նիկոլայ Լեսկովի «Մցենի շրջանի Լեդի Մակբեթ» ստեղծագործության հիման վրա նկարահանված ֆիլմում Ֆլորենսը մարմնավորել է մի աղջկա, որը դժբախտաբար ամուսնացել է իրենից տարիքով մեծ տղամարդու հետ։ Variety-ից Գայ Լոջը նշել է դերասանուհու մեծ տաղանդը և գովել, թե ինչպես է Ֆլորենսը կարողացել ներկայացնել իր հերոսուհու բարդ կերպարանափոխությունը ։ 2017 թվականին Ֆլորենսը մասնակցել է «Ուղևոր» և «Պայքար իմ կյանքի դեմ» ֆիլմերի նկարահանումներին ։ Վերջինս եղել է նրա հոլիվուդյան առաջին նախագիծը։ Նկարահանման հրապարակում նրա հետ աշխատել են Լինա Հիդին և Դուեյն Ջոնսոնը։
2018 թվականին Ջոն Լե Կարրեի համանուն վեպի հիման վրա նկարահանված «Փոքրիկ թմբկահարուհին» մինի սերիալում խաղացել է գլխավոր դեր։ Vanity Fair-ից Ռիչարդ Լոուսոնը Ֆլորենսի դերի մասին գրել է այսպես. «Նա հաջողությամբ հուզակամությունը խառնում է նրբացածության, խելացիությունը` միամտության հետ» ։ Նույն տարում թողարկվել են «Օրենքից դուրս արքան» (որտեղ Ֆլորենսը խաղացել է թագավոր Ռոբերտ Բրյուսի երկրորդ կնոջ` Էլիզաբեթ դե Բուրգի դերը), «Չարակամություն» ֆիլմերը և դերասանուհու մասնակցությամբ «Լիր արքա» հեռուստատեսային ֆիլմը։ Վերջինում Ֆլորենսը ներկայացել է Քորդելիայի՝ Լիր արքայի (դերասան` Էնթոնի Հոփքինս) կրտսեր դստեր կերպարով։ 2019 թվականին Ֆլորենսը ռեժիսոր Արի Ասթերի «Արևահավասար» թրիլլերում խաղացել է գլխավոր դեր և նկարահանվել Լուիսա Մեյ Էլքոթի համանուն վեպի նոր էկրանավորման մեջ` «Փոքրիկ տիկիններ» դրամայում ։ Vulture հրատարակությունը Ֆլորենսի խաղը թրիլլերում գնահատել է որպես անհավանական տպավորիչ ։
2020 թվականին Ֆլորենս Փյուին կարելի է տեսնել Marvel-ի կինեմատոգրաֆիական տիեզերքի «Սև այրի» ֆիլմում` Սկառլեթ Յոհանսոնի խմբում ։
Ծանոթագրություններ
Կատեգորիա:Անգլիացի կինոդերասանուհիներ Կատեգորիա:21-րդ դարի անգլիացի դերասանուհիներ Կատեգորիա:Բրիտանացի հեռուստատեսային դերասանուհիներ Կատեգորիա:Անգլիացի երգչուհիներ Կատեգորիա:Անգլիացի կոմպոզիտորներ Կատեգորիա:Դերասանուհիներ այբբենական կարգով
Պուզիկովո (այլ կիրառումներ)
Պուզիկովո, կարող է վերաբերել՝
Պուլա (այլ կիրառումներ)
Պուլա, կարող է վերաբերել՝
Սյու Մայրիկ
Սյու Մայրիկ (Sue Myrick, ), ամերիկացի պետական և քաղաքական գործիչ, որը ներկայացնում է ԱՄՆ հանրապետական կուսակցությունը։ 1987-1991 թվականներին եղել է Շառլոթի քաղաքապետ։
Կենսագրություն
Սյու Մայրիկը ծնվել է 1941 թվականի օգոստոսի 1-ին Օհայո նահանգի Տիֆֆին քաղաքում։ Ավարտել է Օհայո նահանգի Օտտավա շրջանի Պորտ Քլինթոնի միջնակարգ դպրոցը։ Սյուն սովորել է Տիֆֆինի Հեյդելբերգի համալսարանում, Սենեկայի շրջան, Օհայո։ Ուսուցիչ է աշխատել կիրակնօրյա դպրոցում, այնուհետև զբաղվել է գովազդային և հասարակական կապերի ոլորտի աշխատանքներով։ Եղել է Myrick Advertising and Public Relations և Myrick Enterprisess-ի նախկին նախագահը և գլխավոր գործադիր տնօրենը ։
1981 թվականին Սյու Մայրիկը դարձել է Շառլոթի քաղաքային խորհրդի անդամ։ 1983 թվականին վերընտրվել է Շառլոթի քաղաքային խորհրդի կազմում և այնտեղ աշխատել մինչև 1985 թվականը։ 1987 թվականին դարձել է պատմության մեջ Շառլոթի առաջին կին քաղաքապետը։ 1989 թվականին Սյու Մայրիկը վերընտրվել է Շառլոթի քաղաքապետի պաշտոնում, ապա խոստովանել, որ 1973 թվականին կապ է հաստատել ամուսնու հետ, երբ նա ամուսնացած էր մեկ այլ կնոջ հետ ։ 1992 թվականին Սյուն մասնակցել է ԱՄՆ Սենատի ընտրություններին, սակայն պարտություն է կրել ներկուսակցական ընտրություններում ։
1994 թվականին Սյու Մայրիկը ընտրություններում կարողացել է հաղթել Ալեքս ՄըքՄիլանին և դառնալ Հյուսիսային Կարոլինայի 9-րդ ընտրատարածքից ԱՄՆ Ներկայացուցիչների պալատի անդամ։ Հետագայում նա մի քանի անգամ վերընտրվել է այդ պաշտոնում՝ մյուս թեկնածուներից մեծ տարբերությամբ ։ 2012 թվականի փետրվարի 7-ին հայտարարել է, որ ազատվում է ԱՄՆ Ներկայացուցիչների պալատի անդամի պաշտոնից ։
Սյու Մայրիկը Ներկայացուցիչների պալատի ամենապահպանողական անդամներից էր։ Տուժելով քաղցկեղային ուռուցքից՝ Սյուն Ներկայացուցիչների պալատում ակտիվորեն հանդես է եկել կրծքագեղձի քաղցկեղով հիվանդների համար ապահովագրության ընդլայնված բուժման հնարավորության համար։ 2006 թվականին գրավոր բողոք է հայտնել ԱՄՆ նախագահ Ջորջ Բուշին ԱՄՆ արևելյան ափին էմիրաթական DP World ընկերությանը 6 նավահանգիստներ վաճառելու վերաբերյալ ։
Ժամանակակից պինակոտեկ
«Ժամանակակից պինակոտեկ» (Pinakothek der Moderne), գեղարվեստական թանգարան Մյունխենում, այստեղ իրարից անկախ գործում են չորս տարբեր թանգարաններ.
«Հին» և «Նոր» պինակոտեկների, Բրանդպորթի, պետական անտիկ հավաքածուների, Գլիպտոտեկայի և Գեղարվեստական պատկերասրահների հետ համատեղ «Ժամանակակից պինակոտեկը» ձևավորում է Արվեստի տարածք Մյունխենում։
Թանգարանի շենք
Ժամանակակից ընդարձակ շենքը, որը քննադատների կողմից միանշանակ ճանաչվել է որպես ճարտարապետ Շտեֆան Բրաունֆելսի մեծագուն ստեղծագործական հաղթանակ, կառուցվել է մասնավոր նվիրատվությունների շնորհիվ (նախնական ֆինանսավորումը կազմել է 10 միլիոն եվրո)։ Միայն դրանց հիման վրա Բավարիայի ազատ պետությունն իր վրա վերցրեց ֆինանսական ծախսերն ու թանգարանի կառուցման համար տարածք տրամադրեց։ Ժամանակակից պինակոտեկը բացվել է 2002 թվականի սեպտեմբերի 16-ին։ Կես տարվա ընթացքում դրա այցելուների թիվն անցել է 2 միլիոնը։ Երեսպատված սպիտակ բետոնե շենքի կենտրոնի երկշերտ ռոտոնդայից դեպի ցուցանմուշներն են տանում երկու մեծ աստիճան։ Ռոտոնդայի դիամետրը 30 մետր է։ Առաջին հարկում են գտնվում Ճարտարապետական հավաքածուն, Գրաֆիկական հավաքածուն և ժամանակավոր ցուցադրությունները։ Առաջին հարկի արևմտյան թևում է գտնվում Դասական մոդեռնի հավաքածուն, իսկ արևելյանում` Ժամանակակից արվեստի հավաքածուն։ Շինարարության երկրորդ փուլը, որը ենթադրում էր նոր մասնաշենքերի ավելացում հարավից և արևելքից, ինչպես նաև` հավելյալ սրահներ Պետական գրաֆիկական հավաքածուի համար, հետաձգվեց Բրանդխորսթի թանգարանի շինարարության հետ կապված ֆինանսական խնդիրների պատճառով։
Ժամանակակից արվեստի հավաքածու
Ժամանակակից արվեստի հավաքածուում ներկայացված են դասական մոդեռնի ժամանակաշրջանի և ժամանակակից արվեստի բոլոր հիմնական ուղղությունների` էքսպրեսիոնիզմի, ֆովիզմի, կուբիզմի, սյուրռեալիզմի, աբստրակ էքսպրեսիոնիզմի, պոպ-արտի և մինիմալիզմի տարբեր աշխատանաքներ։
Պատմություն
Ամենամեծ հավաքածուներից մեկն ստեղծվել է 1945 թվականից հետո` նվիրատվությունների շնորհիվ։ Վերականգնված Նոր Պինակոտեկի բացումից հետո 1981 թվականին պատկերասրահի հավաքածուների բաժանման ժամանակ կարևոր գործոն դարձան ստեղծագործություններում առկա նորարարական գծերը, որոնք հատուկ են Անրի Մատիսսի և էքսպրեսիոնիզմին պատկանող ստեղծագործություններին։ Ֆովիստական ստեղծագործությունները կուբիստների և էքսպրեսիոնիստների հետ հանձնվեցին Ժամանակակից Պինակոտեկին։ Ի տարբերություն գերմանական այլ քաղաքների` Մյունխենի գեղանկարները չեն տուժել ազգային-սոցիալիստների` «դեգեներատ արվեստի» վրա հարձակումներից։ 1950 թվականին Ժամանակակից արվեստի պետական պատկերասրահի հիմքը կազմում էին ընդամենը 7 աշխատանք։ Ժամանակակից արվեստի հավաքածուն սկսեց արագորեն ընդլայնվել Երկրորդ աշխարհամարտից հետո` ձեռքբերումների և նվիրատվությունների շնորհիվ։
Ֆոնդերը հարստանում էին կոլեկցիոներների նպատակաուղղված քաղաքականության շնորհիվ, ինչպես նաև Թեո Վորմալդի (սյուրռեալիզմ), Սոֆյա և Էմանուել Ֆոների, Վոթի և Թեոդոր Վերներների, Մարթա և Մարկուս Կրուսսների, Գյունտեր Ֆրանկեի, Քլաուս Հեգխարդի և հերցոգ Ֆրանց Բավարացու նվիրատվությունների շնորհիվ։ Վերջին ձեռքբերումները թվագրվում են 2006 թվականին. 1960-1990-ականների գերմանական և հյուսիսամերիկյան արվեստի հավաքածուն պատկերասրահին են նվիրել Էլեոնորա և Միխայիլ Շտոֆֆելների կողմից։
Դասական մոդեռնի հավաքածու
Հավաքածուի մեջ ներառված է նկարիչների մեծ խումբ` սկսած Անրի Մատիսսից, Ռոբեր Դելոնեից, Ֆեռնան Լեժեից, Խուան Գրիսից, Ումբերտո Բոչչոնիից և Ժորժ Բրակից, Օտտո Դիկսից, Լեոնել Ֆեյնինգերից, ավարտած Խոան Միրոյով, Ռենե Մագրիտտով և Մաքս Էրնստով։
Ցուցադրության մեջ հատուկ տեղ են գրավում երկու սրահ, որտեղ ներկայացված են Մաքս Բեքմանի («Երիտասարդ արգենտինացին», 1929, «Դեղին ու կարմիրով կինը` մանդոլինի հետ» 1950) և Պաբլո Պիկասոյի («Մադամ Սոլեր», 1903, «Մայրն ու մանուկը», 1921, «Նստած կինը», 1941) աշխատանքները։
Հավաքածուի մեջ ըստ արժանվույնս ներկայացված են «Կամուրջ» և «Կապույտ հեծյալը» խմբերի բոլոր անդամները. Էռնստ Լյուդվիգ Կիրհները, Էրիխ Հեկկելը, Ալեքսեյ ֆոն Յավլենսկին, Ֆրանց Մարկը, Ավգուստ Մակեն և Վասիլի Կանդինսկին։
Ժամանակակից արվեստի հավաքածուն (50-ական թվականների վերջ)
Այստեղ ներկայացված են Էնդի Ուորհոլի, Ջասպեր Ջոնսի, Ռոբերտ Ռաուշենբերգի, Վիլլեմ դե Կունինգի, Ռոբերտ Մազերվելլի, Ֆրանց Կլայնի, Լյուչիո Ֆոնտանի, Էնթոնի Թափիեսի, Ֆրենսիս Բէկոնի, Հենրի Մուրի, Մարիոն Մարինիի, Ժոզեֆ Բոյսի, Բլինկա Պալերմոյի, Գեորգ Բազելիցի, Գերհարդ Ռիխտերի, Զիգմար Պոլկայի և Անսելմ Կիֆերի աշխատանքները։ Մինիմալիզմը ներկայացված է Դոնալդ Ջադդի, Դէն Ֆլավինի և Ֆրեդ Զանդբակի աշխատանքներում։
Նոր մեդիա, լուսանկարներ և վիդեոարթ
Պինակոտեկայում կարելի է տեսնել Ջոն Բալդեսսարի («Man running/Men carrying box», 1988—1990), Տեդուշ Քանթորի, Բրյուս Նաումանի («World Peace (projected)», 1996), Պիպիլոտտի Ռիստի («Himalaya Goldsteins Stube», 1998—1999), Հիրոսի Սուգիմոտոյի («World Trade Center, Minoru Yamazaki», 1997), Բիլլ Վիոլայի(«Tiny Death», 1993), Սէմ Թեյլոր-Վուդի («Soliloquy III», 1998) աշխատանքները։
Պետական գրաֆիկական հավաքածու
Մյունխենի պետական գրաֆիկական հավաքածուն ներառում է մոտ 400.000 թերթ, որոնք ներկայացնում են նկարի և տպագիր գրաֆիկայի ողջ դարաշրջանը` սկսած 15-րդ դարից, ավարտած մոդեռնով։ Երկրորդ աշխարհամարտի ընթացքում հավաքածուն նշանակալի կորուստներ է կրել, սակայն դեռևս համարվում է Գերմանիայի մեծագույն գրաֆիկական հավաքածուներից մեկը` բեռլինյան և դրեզդենյան հավաքածուների հետ։ Մեծ արժեք են ներկայացնում գերմանացի և նիդերլանդցի հին վարպետների (հիմնականում` Ալբրեխտ Դյուրերի և Ռեմբրանդտի), իտալացի նկարիչների (հիմնականում Միքելանջելոյի և Լեոնարդո դա Վինչիի), 19-րդ դարի գերմանացի նկարիչների աշխատանքները։ Լուսային զգայունության պատճառով արվեստի այս գործերը ցուցադրվում են միայն ժամանակավոր ցուցադրությունների ժամանակ։
Նոր հավաքածու
Նոր հավաքածուն պատկանում է դիզայնի աշխարհի առաջատար թանգարանների թվին։ Թանգարանում առաջին անգամ մշտական ցուցադրություններում ներկայացվել են դիզայնի ու կիրառական արվեստի զարգացման պատմությունը` սկսած 1900 թվականից մինչև մեր օրերը։ Սա աշխարհում արտադրական դիզայնին նվիրված ամենամեծ հավաքածուն է։ Նոր հավաքածուի մեջ ամենամեծ տեղը գրավում է ավտոմոբիլային դիզայնը, համակարգչային դիզայնը, զարդարելու դիզայնը, կահույքի ու կենցաղի առարկաները։
Ճարտարապետական թանգարան
Մյունխենի տեխնիկական համալսարանի Ճարտարապետական թանգարանի հավաքածուն համարվում է Գերմանիայում այդ տեսակի մեծագույն հավաքածուն, որի հարուստ ֆոնդերը ցուցադրվում են փոփոխվող ցուցադրություններում։ Դրանք հայտնի ճարտարապետների` Յոհան Բալթազար Նեյմանի, Հոթֆրիդ Զեմփերի, Լե Կորբյուզեի և Գյունթեր Բենիշի նկարներն են, էտյուդները, մոդելները։
Տես նաև
Հին պինակոտեկ
Ծանոթագրություններ
Կատեգորիա:Մյունխենի թանգարաններ Կատեգորիա:Ժամանակակից արվեստի թանգարաններ
Այծիկը
Այծիկը (Козлёнок), մուլտիպլիկացիոն ֆիլմ, որը նկարահանվել է 1961 թվականին, «Սոյուզմուլտֆիլմ» կինոստուդիայում, ռեժիսոր Ռոման Դավիդովի կողմից, ըստ Սերգեյ Միխալկովի սցենարի։
Սյուժե
Չլսող այծիկը ինքնակամորեն փախչում է անտառ։ Այնտեղ նրան վրա է հասնում ուժեղ տեղատարափ անձրևը, որը հեղեղում է ամբողջ փոքրիկ բացատը։ Նա փրկվում է ոչ մեծ հողակույտի շնորհիվ։ Նա փորձում է օգնության կանչել վայրի խոզին, որը նավակով նավարկում էր, բայց վերջինս անտեսում է նրա խնդրանքը։ Այծիկին կարող էին ուտել գայլերը, եթե չլիներ անտառի բնակիչների օգնությունը, ովքեր եկել էին թռչունների բարձրացրած ահազանգի պատճառով։ Այծիկի ծնողները գտնում են նրան ու նախատում են, իսկ փրկիչներին հրավիրում են խնջույքի։ Տոնին առանց հրավերի գալիս է նաև խոզը, որին, սակայն, վռնդում են։
Տեսաերիզ
1990-ականների կեսերին մուլտֆիլմը տեսաերիզներով թողարկվել է խորհրդային ​​լավագույն մուլտֆիլմերի Studio PRO Video ստուդիայի հավաքածուի մեջ։
Գրականություն
Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:1961 մուլտֆիլմեր
Ալ-Հուսն ամրոցի գրավում
Կրակ դե-Շեվալեի գրավումը՝ 1270 թվականին Զահեր Բայբարսի գլխավորած մամլուքների զորքերի կողմից հիվանդախնամների Կրակ դե-Շեվալե ամրոցի գրավումը։ Բայբարս I-ը 1270 թվականի նոյեմբերի 29-ին Լյուդովիկոս IX Սրբի մահից հետո ուղևորվեց հյուսիս ամրոցը գրավելու նպատակով։
Պաշարումը
1271 թվականի մարտի 3-ին Զահեր Բայբարսը մոտեցավ Կրակ դե-Շեվալեին ։ Հավանական է, որ մինչև սուլթանի տեղ հասնելը մամլուքները արդեն մի քանի օր արգելափակել էին ամրոցը ։ Քաղաքի գրավման մասին արաբական աղբյուրներում պահպանվել է երեք տարբերակ որոնցից ամենանշանավորը Իբն-Շադդադի ժամանակագրությունն է։ Համաձայն Շադդադի, շրջակայքում բնակված գյուղացիները մամլուքներից պաշտպանվում էին ամրոցի ներքին բակում։ Երբ Բայբարսը մոտեցավ քաղաքին, կարգադրեց բալիստներ և կատապուլտեր կառուցել քաղաքի պատերը գնդակոծելու համար։ Ըստ Շադդադի երկու օր անց պաշտպանության առաջին շարքը նվաճվեց մամլուքների կողմից (ամենայն հավանականությամբ ժամանակագիրը նկատի է ունեցել միջնաբերդի դիմացի պատերը) ։ Անձրևի պատճառով պաշարումը դադարեցվեց, բայց արդեն մարտի 21-ին պաշտպանները կորցրեցին գլխավոր աշտարակը, իսկ մարտի 29-ին՝ հարավարևմտյան աշտարակը։ Բացված ճեղքից Բայբարսի բանակը ներխուժեց փախստականներով լի ներքին բակ։
Քաղաքի հանձնումը
Չնայած, արտաքին ամրությունները և ներքին բակը մուսուլմանների վերահսկողության տակ էր, իսկ կայազորի մի մասը սպանված էր, ամրոցի միջնաբերդում հավաքված հիվանդախնամները շարունակում էին դիմադրել։ Տասնօրյա լռությունից հետո պաշարողները խաչակիրներին հանձնեցին նամակ, իբր Տրիպոլիում գտնվող հիվանդախնամների Մեծ Մագիստրոսից, ըստ որի վերջինս թույլատրում էր ասպետներին հանձնվել։ Չնայած նամակը կեղծ էր, կայազորայինները հանձնվեցին, իսկ սուլթանը թույլատրեց նրանց ազատ լքել քաղաքը ։ Ամրոցի նոր տերերը սկսեցին վերանորոգել արտաքին պատերը ։ Իսկ հիվանդախնամների մատուռը վերածեցին մզկիթի, նաև ավելացրին երկու միհրաբ ։
Գրականություն
Կատեգորիա:13-րդ դարի ճակատամարտեր
Nikon
Nikon Corporation (株式会社ニコン «Նիկոն»), ճապոնական ընկերություն, որը մասնագիտանում է օպտիկայի և էլեկտրոնային սարքերի արտադրության մեջ։
Nikon-ը մտնում է Mitsubishi Group-ի մեջ։ Այն հիմնադրել է Kōgaku Kōgyō-ն 1917 թվականի հուլիս 25-ին Nippon Kogaku K.K. անվանումով (Nippon Kogaku Kabushiki Kaisha), վերանվանվել է 1988 թվականին, որի նախագահն էր Կաձուո Ուսիդան (Kazuo Ushida)։ Գլխավոր գրասենյակը գտնվում է Տոկիոյում։
Պատմություն
Nikon Corporation-ը ստեղծվել է 1917 թվականին, երբ միացան օպտիկական սարքերի երեք արտադրողներ (Seisakusho, Iwaki Glass Co, Fujii Lens) և ստեղծեցին ամբողջովին ինտեգրալային կազմակերպություն Nippon Kogaku Kokyo K.K. անվանումով ։ Ընկերությունը արտադրում էր օպտիկական սարքեր Ճապոնիայի ռազմական նավատորմի համար։
1932 թվականին հայտվեց Nikkor օբյեկտիվների բրենդը ։
Երկրորդ համաշխարհային պատերազմի ժամանակ ընկերության արտադրամասերի քանակը դարձավ 19, 23 հազար աշխատակիցներով։ Ընկերությունը ճապոնական բանակի համար արտադրում էր հեռադիտակներ, օբյեկտիվներ և նշանառիչներ։
Երկրորդ համաշխարհային պատերազմից հետո ընկերությունը սկսեց քաղաքացիական արտադրանք մեկ արտադրամասում։ Սկզբնապես մշակվել է երկխցիկանի ֆոտոապարոտ (6х6), սակայն հետագայում մտածվել է ավելի զարգացնել փոքր ֆորմատ ունեցող տեխնիկան և 1946 թվականին ստեղծվել է 35-միլիմետրանոց միաթաղանթ տեսաախցիկ։ Հենց այդ ժամանակ էլ դադարեցվել են Canon-ի 35 միլիմետրանոց օբյեկտիվների արտադրությունը։ Nikon-ը դարձավ ընկերության անվանումը։ 1948 թվականին սկսվեց Nikon I ֆոտոապարատների արտահանումը Հոնկոնգ։
1950 թվականին թողարկվել է Nikon S տեսախցիկը։ 1950 թվականի հուլիսից մինչև 1951 թվականի հունվարը Կորեական պատերազմի ժամանակ տեսախցիկից օգտվում էր ամերիկացի լրագրող Դևիդ Դուգլաս Դունկանը (David Douglas Duncan):
1953 թվականին հիմնվել է Nikon Optical Co., Inc. ընկերությունը (հիմա կոչվում է Nippon Kogaku (U.S.A.) Inc.) ԱՄՆ արտահանման համար ։
1957 թվականին սկսվեց Nikon SP հեռաչափ տեսախցիկի թողարկումը։ Իր որակով ֆոտոապարատը մրցում է Leica և Carl Zeiss արտադրանքի հետ։ Ընկերությունը երկար ժամանակ դադարեցրեց հեռաչափ տեսախցիկների արտադրությունը և սկսում է միաթաղանթ տեսախցիկների մշակումը։ 1959 թվականին հայտնվում է Nikon F-ը։ 30 տարի շարունակ Nikon F-ը ունի մեծ հեղինակություն պրոֆեսիոնալ լուսանկարիչների շրջանում։
1971 թվականին թողարկվել է Nikon F2 ֆոտոապարատը։
1990 թվականին բացվել է առանձին ընկերություն Թաիլանդում։ 1991 թվականին կառուցվել է արտադրամաս։ 2000 թվականին արտադրամասում աշխատում էր 2000 մարդ, իսկ 2004-ին՝ 8000: 1995 թվականին Fujifilm-ի հետ համատեղ մշակվել է թվային տեսախցիկի առաջին նմուշը։ 1997 թվականին հայտնվեց կոմպակտ թվային ֆոտոապարատը՝ Coolpix-100։ 1999 թվականին թողարկվել է Nikon D1 տեսախցիկը, իսկ 1996 թվականին սկսվել է Nikon F5 տեսախցիկների արտադրությունը, 2004 թվականին՝ Nikon F6:
2013 թվականին Լաոսում հիմնվեց Nikon Lao Co., Ltd. ընկերությունը։
2010 թվականի օգոստոսին Nikkor օբյեկտիվների գումարային վաճառքը հասավ 55 միլիոնի, 2011-ի ապրիլին՝ 60 միլիոն հատ , իսկ 2016-ի հուլիսին անցավ 100 միլիոնը ։
Գործունեությունը
2014 թվականի հուլիսին Nikon ընկերությունը բաժանվել է չորս ստորաաբաժանումների։
2006 թվականից ընկերությունը ամբողջովին դադարեցրեց ժապավենային տեսախցիկների արտադրությունը (մնացին միայն երկու մոդելներ՝ Nikon F6 և Nikon FM10), կենտրոնանալով թվային տեխնիկայի արտադրության վրա։ Ընդ որում արտադրությունից դուրս եկած մոդելների տեխնիկական սպասարկումը շարունակվեց ևս տասը տարի։
Ծանոթագրություններ
Կատեգորիա:Ճապոնական ընկերություններ Կատեգորիա:Ճապոնական ապրանքանիշեր
Պուլորոզ
Պուլորոզ, բացիլային սպիտակ փորլույծ, ճտերի բացիլային դիզենտերիա, թռչունների սուր համաճարակային հիվանդություն, որը բնորոշվում է ստամոքս-աղիքային համակարգի խանգարումներով։
Հարուցիչ
Հարուցիչը Salmonello pullorum gallinarum մանրէներն են, որոնք գտնվում են հիվանդի արյան մեջ և պարենքիմային օրգաններում, իսկ հասակավոր թռչունների մոտ՝ գլխավորապես ձվարաններում, լյարդում, փայծաղում։
Էպիդեմիա
Հիվանդանում են գերազանցապես ճտերը՝ կյանքի առաջին 5-10, հաճախ՝ 1-3 օրում։ Վարակի աղբյուր են բացիլակիր առողջ հավերը, հիվանդ ճտերը։ Վարակվում են սննդային ճանապարհով՝ կերերի և ջրի միջոցով։
Գաղտնի շրջանը 1-20 օր է։ ճտերի պուլորոզ ընթանում է սուր, ենթասուր և քրոնիկական, իսկ հասակավոր թռչուններինը՝ քրոնիկական (հաճախ առանց նշանների) ձևերով։
Նշաններ
Նշաններն են՝ ճտերը թույլ են, լուծում են («սպիտակ» լույծ), փետուրները՝ խճճված, շնչառությունը՝ դժվարացած, մարմնի ջերմաստիճանը բարձրանում է մինչև 44 °C, հիվանդները նստում են պարանոցը ներս քաշած։ Հետագայում զարգանում է ինքնաթունավորում և ճտերը 1-2 օրվա ընթացքում սատկում են։
Ախտորոշում
Պուլորոզ ախտորոշում են կլինիկական նշաններով, ախտաբանաանատոմիական ու համաճարակային տվյալներով և բակտերիալոգիական հետազոտությամբ (անհրաժեշտ է բացառել կոլիբակտերիոզը, պաստերելոզը, կոկցիդիոզը և թունավորումները)։
Բուժում
Բուժումը՝ անտիբիոտիկներ, սուլֆանիլամիդներ, կանխարգելիչ նպատակներով կարելի է օգտագործել բակտերիոֆագ։ Կանխարգելումը և պայքարի միջոցառումնևրը՝ պահպանել անասնաբուժական կանոնները, ճտահանության համար օգտագործել միայն ապահով տնտեսություններից ստացված ձվերը։ Անապահով տնտեսություններում ճտերին խմբավորում են և կերաբաժնում նախատեսում՝ ձկան յուղ, կանաչ կեր, կաթնամթերք և հանքային աղեր։
Հիվանդությունը համարվում է վերացված, եթե վերջին երկու հետազոտության ժամանակ պուլորոզի հարուցիչ չի հայտնաբերվում։ Պուլորոզով մարդիկ կարող են հիվանդանալ, եթե օգտագործում են վարակված միս և ձու։ Կանխարգելման համար անհրաժեշտ է սպանդանոցներում պահպանել սանհիգիենիկ կանոնները։ Հիվանդ հավերից ստացված ձվերը օգտագործվում են միայն հացաբուլկեղենի և հրուշակեղենի արտադրությունում՝ խստորեն պահպանելով սանիտարական կանոնները։
Արտաքին հղումներ
Կատեգորիա:Կենդանիների հիվանդություններ
Կարինե Բաբաջանյան
Կարինե Բաբաջանյան, հայ օպերային երգչուհի, սոպրանո։
Կենսագրություն
Կարինե Բաբաջանյանը ծնվել է Երևանում։ Սովորել է Ռոմանոս Մելիքյանի անվան երաժշտական ուսումնարանի դաշնամուրի բաժնում, այնուհետև Երևանի պետական կոնսերվատորիայի խմբավարական բաժնում՝ Տաթևիկ Սազանդարյանի դասարանում, հետագայում՝ Հռոմի Mirella Parutto հաստատությունում։ 1996 թվականին Ավետիք Իսահակյանի անվան մի շարք մրցույթներում հաղթող է ճանաչվել, իսկ 1988 թվականին ՝ Համբուգի «Կոմետիցիոնե դել օպերա» մրցույթներում ։ 1997-1999 թվականներին որպես մեներգչուհի աշխատել է Երևանի օպերային թատրոնում, համագործակցել Լորիս Ճգնավորյանի հետ։ 1999 թվականից ապրում և ստեղծագործում է Գերմանիայում։ Աշխատել է Շտուտգարտի պետական օպերային թատրոնում ։
Արտաքին հղումներ
Կատեգորիա:Հայ երգչուհիներ Կատեգորիա:Հայ սոպրանոներ Կատեգորիա:21-րդ դարի օպերային երգիչներ
Նշան Թուրունճյան
Նշան Թուրունճյան (Նշան Թուր,, Ալթադենտ), հայազգի ամերիկյան քանդակագործ։
Կենսագրություն
Նշան Թուրունճյանը սովորել է Խարբերդի Եփրատ քոլեջում։ 1905 թվականից հաստատվել է Սան Ֆրանցիսկոյում, հետևել նկարչության և քանդակագործության դասընթացների։ 1923-1929 թվականներին ապրել է Փարիզում։ 1928 թվականին ունեցել է անհատական ցուցահանդես, 1929 թվականին ցուցադրվել է նաև Նյու Յորքում։ Առաջին համաշխարհային պատերազմի տարիներին Նշան Թուրունճյանն եղել է Ֆրանսիայում ծառայող հայ կամավորականներից ։
Ծանոթագրություններ
Կատեգորիա:Ամերիկահայ քանդակագործներ‎ Կատեգորիա:Առաջին համաշխարհային պատերազմի մասնակիցներ
Սևավիզ սարյակ
Սևավիզ սարյակ, երգեցիկ թռչուն սարյակների ցեղից։ Տարածված է Չինաստանի հարավարևելյան շրջաններում և Հնդկաչինում։ Սովորական տեսակ է, որը բնակվում է բաց տարածություններում՝ անապատներում, մարգագետիններում, բրնձի ցանքատարածություններում, ավելի հազվադեպ՝ ցածրատերև անտառներում։ Հեշտ է բնակվում մարդաբնակ տարածքներում։ Ավանդաբար դասվում է սարյակներ ցեղին, բայց որոշ հեղինակ-հետազոտողներ այն առանձնացնում են։
Նկարագիր
Խոշոր սարյակ է՝ 26—30 սմ երկարությամբ։ Թևերի երկարությունը կազմում է 14,6—16,2 սմ։ Գլուխը, կուրծքը և որովայնը գորշ սպիտակ է։ Մարմնի վերին հատվածներից վզի փետուրները սև են, մետաղական փայլով։ Աչքի շրջանում ակնհայտորեն երևում էդեղին շրջանակ անփետրածածկ հատվածներում։ Աչքի ծիածանաթաղանթը բաց մոխրագույն է։ կտուցը մուգ գույնի է։ Մեջքը, թևերը և պոչը գորշագույն-սև են։ Ոտքերը դեղին են։ Արուններն ու էգերը արտաքին հատկանիշներով առանձնապես չեն տարբերվում միմյանցից։
Տարածում
Բնակվում են Չինաստանի հարավ-արևելքում, Մյանմայում, Կամբոջայում, Թայլանդում, Լաոսում և Վիետնամում։ Մալայան թերակղզու հարավային հատվածում բացակայում են։
Սնունդ
Սնվում է ծղրիդներով, ճռիկներով, անձրևորդերով։ Սնվում է նաև որոշ բուսատեսակներով։
Գրականություն
Կատեգորիա:Սարյակներ
Ամերիկահայ հանրագիտակ տարեգիրք
«Ամերիկահայ հանրագիտակ տարեգիրք», հանրագիտական հրատարակություն։ Լույս է տեսել 1925–1926 թվականներին, Բոստոնում (ԱՄՆ)։
Կազմել է Հ. Խաշմունյանը։ «Ամերիկահայ հանրագիտակ տարեգիրքը» հայ հասարակական կյանքի, մասնավորապես՝ ամերիկահայ գաղութի կարևոր իրադարձություններին, դեպքերին ու դեմքերին նվիրված հոդվածների հետ միասին զգալի տեղ է հատկացրել հայտարարություններին ու ռեկլամներին, աշխատել է ԱՄՆ գաղթած հայերին ծանոթացնել երկրի վարք ու բարքին։
«Խորհրդային Հայաստանը 1925 թվականին» ընդարձակ հոդվածում (2-րդ գիրք) պատկերված են հայ ժողովրդի ազգային ու սոցիալական վերածնության առաջին նվաճումները։ «Ամերիկահայ հանրագիտական տարեգիրքը» տվյալներ է պարունակում առանձին ամերիկահայ հայրենակցական ընկերությունների ու միությունների գործունեության մասին։ Հոդվածներ են նվիրված նկարիչներ Հ. Փուշմանին և Հ. Ալխազյանին, քանդակագործ Հ. Գյուրջյանին, ռումինական ականավոր փիլիսոփա, ծագումով հայ Վասիլ Գոնտույին և մշակույթի ուրիշ նշանավոր գործիչ]ների։
Կատեգորիա:Հայերեն հանրագիտարաններ
Կաստելնուովո Ռանգոնե
Կաստելնուովո Ռանգոնե (Castelnuovo Rangone), կոմունա Իտալիայում, գտնվում է Էմիլիա Ռոմանիա մարզի Մոդենա գավառում ։
Բնակչությունը ըստ 2001 թվականի տվյալների կազմում է 12 001 մարդ։ Բնակչության միջին խտությունը՝ 530,8 մարդ/կմ²։ Զբաղեցնում է 22,61 կմ² տարածք։ Փոստային ինդեքս՝ 41051։ Հեռախոսային կոդը՝ 059։
Բնակավայրի հովանավորն է համարվում Բերնադի Սիենսոն։ Տոնը միշտ նշում են մայիսի 20-ին։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Պեդրո Պասկալ
Կենսագրություն
Պասկալը ծնվել է Չիլիի մայրաքաղաք Սանտյագոյում ։ Նրա ծնունդից անմիջապես հետո ընտանիքը քաղաքական ապաստան է ստացել Դանիայում՝ խուսափելով բռնապետ Աուգուստո Պինոչետի կողմնակիցների հետապնդումներից ։ Պեդրոն իր մանկությունը անց է կացրել Կալիֆորնիայի Օրինջ շրջանում և Սան Անտոնիոյում ։ Օրինջի շրջանի արվեստի դպրոցում և Տիշա արվեստների դպրոցում սովորել է դերասանական վարպետություն ։
Կարիերա
Պասկալը էպիզոդիկ դերեր է խաղացել այնպիսի հեռուստասերիալներում, ինչպիսիք են «Բաֆֆի՝ վամպիրների բնաջնջողը», «Լավ կին», «Հայրենիք», «Մենտալիստը», «Գրեյսլենդ» և այլ հեռուստասերիալներում ։ 2011 թվականին նա հաջողությամբ անցել է «Հրաշք կինը» ֆիլմի ադապտացիայի քասթինգին, որը արդյունքում չի հեռարձակվել։ 2014 թվականի ապրիլին սկսել է նկարահանվել «Գահերի խաղը» հեռուստասերիալում, որտեղ մարմնավորել է արքայազն Օբերին Մարտելի դերը։ Այս դերը նրան մեծ ճանաչում է բերել ։
Պասկալը ստացել է LA Drama Critics Circle Awards և Garland Award մրցանակներ՝ թատրոնում մարմնավորած դերերի համար։ Նա խաղացել է Բրոդվեյի մի շարք թատրոնների ներկայացումներում, որոնք բեմադրվել էին Ջորդան Հարիսոնի, Նիլո Կրուսի, Ռոբերտո Ագիրե Սակասի, Տրիստ Բալդվինի, Դեյվիդ Գրինսփենի, Տերենս Մաքենլիի պիեսների մոտիվներով ։ Պասկալը նյույորքյան LAByrinth Theater Company ակումբի անդամ է ։
2015 թվականի ապրիլին Պասկալը Հայդի Կլումի հետ միասին նկարահանվել է Սիա Ֆուրլերի «Fire Meet Gasoline» երգի տեսահոլովակում։
Ծանոթագրություններ
Կատեգորիա:Ամերիկացի դերասաններ Կատեգորիա:Ամերիկացի տղամարդ թատերական դերասաններ Կատեգորիա:Ամերիկացի կինոդերասաններ Կատեգորիա:Ամերիկացի հեռուստատեսային դերասաններ Կատեգորիա:Նյու Յորքի համալսարանի շրջանավարտներ
Ատլանտիկ-կոնգոյական լեզուներ
Ատլանտիկ-Կոնգոյական լեզուներ, այս լեզուները կազմում են Նիգեր-Կոնգոյական լեզվաընտանիքի առանցքը, որը բացառապես տարածված է Աֆրիկայում։ Այդ լեզվաընտանիքի բոլոր լեզուների բացառությամբ 4 լեզուների, դասակարգման երկրորդ աստիճանը համարվում են հենց Ատլանտիկ-կոնգոյական լեզուները։ Այդ 4 լեզուներն են Մանդե, Դոգոն, Իյոիդ և Կորդոֆանյան լեզուները։
Կատեգորիա:Նիգեր-Կոնգոյական լեզվաընտանիք
Վալենտինա Լոգվինենկո
Վալենտինա Լոգվինենկո (Логвиненко Валентина Николаевна, ), խորհրդային և ուկրաինացի միջատաբան, կենսաբանական գիտությունների թեկնածու, աշխատել է Ուկրաինայի գիտությունների ազգային ակադեմիայի Իվան Շմալգաուզենի անվան կենդանաբանության ինստիտուտի կիրառական և ընդհանուր միջատաբանության բաժանմունքում ։
Կենսագրություն
Վալենտինա Լոգվինենկոն ծնվել է 1929 թվականին Խարկովում, որտեղ ավարտել է Խարկովի պետական համալսարանը։ Հետո աշխատել է Ուկրաինայի գիտությունների ազգային ակադեմիայի Իվան Շմալգաուզենի անվան կենդանաբանության ինստիտուտի կիրառական և ընդհանուր միջատաբանության բաժանմունքում։ Ուկրաինայի Fulgoroidea-ով հրատարակել է միջատների մասին ավելի քան 65 հոդվածներ և մենագրություն։ Նկարագրել է գիտության համար միջատների ավելի քան 20 նոր տեսակներ ։
Wear OS
Wear OS (առաջ ինչպես՝ Android Wear), Android օպերացիոն համակարգ տարատեսակ մշակված Google ընկերության կողմից խելացի ժամերի և կրվող սարքերի համար։ Android 4.3 կամ ավելի բարձր տարբերակով աշխատող սմարթֆոնին միացնելու դեպքում, Wear OS կցվում է ինչպես ֆունկցիոնալ Google Assistant և թույլ է տալիս ստանալ ծանուցումներ։ Պլատֆորմը ներկայացվեց 2014 թվականի մարտի 18-ին ։ Ընկերությունները ինչպիսիք են՝ Motorola-ն, Samsung-ը, LG-ն, HTC-ին և Asus-ը հաստատեցին իրենց մասնակցությունը Android Wear նախագծին։ 2014 թվականի հունիսի 25-ին Google I/O կոնֆերանսի ժամանակ, ներկայացվեց Android Wear-ով աշխատող առաջին խելացի ժամացույցները՝ Samsung Gear Live-ը և LG G Watch-ը։ 2014 թվականի սեպտեմբերի 3-ին IFA 2014 ցուցահանդեսի շրջանականերում ներկայացվեց Asus-ի կողմից թողարկված ZenWatch խելացի ժամացույցը, որը աշխատում է Android Wear-ով ։ Motorola-ի կողմից թողարկված Moto 360 խելացի ժամացույցները նույնպես վաճառքի հանվեցին 2014 թվականին։
2018 թվականին հայտնի դարձավ, որ օպերացիոն համակարգի անունը կրել է փոփոխություն և դարձել է Wear OS։
Ծանոթագրություններ
Կատեգորիա:Անդրոիդ Կատեգորիա:Գուգլ Կատեգորիա:Անդրոիդի ծրագրային ապահովում Կատեգորիա:Գուգլի ծառայություններ Կատեգորիա:IOS-ի ծրագրային ապահովում Կատեգորիա:Լինուքս Կատեգորիա:Օպերացիոն համակարգեր Կատեգորիա:2014 հիմնադրումներ Կատեգորիա:Օպերացիոն համակարգեր բջջային հեռախոսների համար Կատեգորիա:2014 հայտնություններ Կատեգորիա:Յունիքսի տարատեսակներ Կատեգորիա:Ազատ օպերացիոն համակարգեր
Ռուբեն Գրիգորյան (գործարար)
Ռուբեն Ցոլակի Գրիգորյան, ընկերությունների խմբի նախագահ , խոշոր հասարակական գործիչ և մեցենատ, Ռուսաստանի պատվավոր շինարար ։
Մոսկվայի Հայկական եկեղեցական համալիրի շինարարության ղեկավարներից մեկը, նրա պատվիրատու և նախագծող։ Մոսկվայի և ազգերի մշակույթի հայկական թանգարանի նախաձեռնող և հիմնադիր։
Կենսագրությունը
Ծնվել է 1953 թվականի դեկտեմբերի 5-ին Երևանում։ 1970 թվականին ավարտել է № 24 միջնակարգ դպրոցը ։ 1970 թվականից 1975 թվականներին սովորել է Հայաստանի Երևանի Կ.Մարքսի անվան պոլիտեխնիկական ինստիտուտում ռադիոինժեների մասնագիտությամբ ։ 2000 թվականից 2002 թվականներին սովորել է Պետական կառավարման ակադեմիայում, որտեղ պաշտպանել է դիսերտացիա «Փոքր ձեռնարկությունների կառավարման մոտիվացիոն մեխանիզմը» թեմայով, տնտեսագիտական գիտությունների թեկնածու է ։ 2012  թվականին արժանացել է  Խաչատուր Աբովյանի անվան Հայկական պետական մանկավարժական համալսարանի դոկտորի պատվավոր կոչման։
Հասարակական գործունեությունը
Ռուբեն Գրիգորյանի առաջին բարեգործական ծրագրերից մեկն Այգեշատ գյուղի Սուրբ Գևորգ եկեղեցու վերականգնումն էր Հայաստան ։
Տարբեր ժամանակներում Ռուբեն Գրիգորյանը հովանավորել է Մոսկվայի Քրիստոս Փրկիչ տաճարային համալիրի և Սանկտ-Պետերբուրգի Նիկոլայ հրաշագործի ծովային տաճարի շինարարությունը։ Իրականացրել է Երևանի №24 դպրոցի վերականգնողական աշխատանքները, որտեղ ժամանակին սովորել է։ Ֆինանսական աջակցություն է ցուցաբերել մանկապարտեզներին և միջոցներ հատկացրել  Ղարաբաղի բնակչության համար բնակելի շենքերի շինարարության համար։ Օգնություն է ցուցաբերել նաև Արմավիրի շրջանի համայնքներին։
2006-ից 2013 թթ. ընթացքում Ռուբեն Գրիգորյանի միջոցներով կառուցվեց տաճարային համալիրը՝ Մոսկվայում Հայ Առաքելական եկեղեցու՝ Նոր Նախիջևանի և Ռուսաստանի թեմի առաջնորդի նստավայրը։"«Ինձ համար մեծ պատիվ է մասնակցություն ունենալ այս տաճարի կառուցմանը։ Ես չէի կարող անմասն մնալ նրա ստեղծմանը։ Հայաստանը և Ռուսաստանը պատմականորեն կապված են վաղուց ի վեր։ Երկարուձիգ դարեր շարունակ հայ ժողովուրդը իր բարերար հետքն է թողնում ռուսական պետության արարման և ծաղկման գործում։ Մոսկվայում առկա է հայկական մեծ սփյուռք, և, իհարկե, մայրաքաղաքում առկա է հայկական եկեղեցու գոյության անհրաժեշտություն» ։"Նույն թվականին տաճարի տարածքում իր գործունեությունը ծավալեց Մոսկվայի և ազգերի մշակույթի հայկական թանգարանը  ՝ նվիրված հայկական մշակույթին, պատմությանը և կրոնական ավանդույթներին և  Հայաստանի սահմաններից դուրս գտնվող ամենախոշոր հայկական ինտերակտիվ թանգարանը ։ Բացման արարողությանը ներկա էին Ռուսաստանի Դաշնությունում Հայաստանի Արտակարգ և Լիազոր դեսպան Օլեգ Եսայանը, Վատիկանի նունցիա Իվան Յուրկովիչը, ժողովրդական արտիստ, ՌԴ Պետական Դումայի մշակութային հարցերով հանձնաժողովի նախագահ Ստանիսլավ Գովորուխինը, Ռուսաստանի գլխավոր ռավին Ադոլֆ Շաևիչը, Ռուսաստանի հրեական վեհաժողովի նախագահ Յուրի Կանները, այլ հասարակական և քաղաքական նշանակալից գործիչներ, կրոնական կազմակերպությունների ներկայացուցիչներ, մշակույթի և գիտության գործիչներ ։
«Նոյան Տապան» թերթի համաձայն՝ տարբեր տարիներին ընդգրկվել է Ռուսաստանում ապրող ամենահայտնի 100 հայերի վարկանիշային աղյուսակում ։
Ծանոթագրություններ
Կատեգորիա:Հայ հասարակական գործիչներ
Սկանդիանո
Սկանդիանո  (Scandiano), կոմունա Իտալիայում, գտնվում է Էմիլիա Ռոմանիա մարզում՝ Ռեջիո Էմիլիա գավառում։
Սուրբ Եկատերինա Ալեքսանդրացին հարգվում է որպես կոմունայի հովանավոր։ Տոնը նշվում է ամեն տարի նոյեմբերի 25-ին։
Արտաքին հղումներ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Բրոնզե մեդալ
Բրոնզե մեդալ, օգտագործվում է որպես պարգև։
Սովորաբար տրվում է այն մարզիկներին, որոնք գրավել են երրորդ տեղ ցանկացած մրցույթում կամ էլ ցուցաբերել են մրցանակային որևէ ցուցանիշ։ Առաջին և երկրորդ տեղեր հաղթողները սովորաբար համապատասխանաբար պարգևատրվում են ոսկե և արծաթե մեդալներով։
Պատմություն
Մրցանակի այս տեսակն ի սկզբանե առաջացել է ռազմական գործողությունների ժամանակ դեռ միջնադարում, ժամանակի ընթացքում բրոնզե մեդալը նշանավորվեց ոչ մարտական գործողությունների համար։ Ռազմական ոլորտում կոնկրետացվեց պարգևը (օրինակ՝ Բրոնզե մեդալ «Քաջության համար», Բրոնզե մեդալ «Փառքի դաշտում» և այլն)։ Ընդհանուր առմամբ բրոնզը առավել տարածված մետաղ է, այն օգտագործվում է բարձր որակի մեդալներ պատրաստելու համար, այդ թվում նաև՝ արվեստի բնագավառում։ Հազվադեպ դեպքերում, օրինակ՝ Նոբելյան մրցանակի դափնեկիրները պարգևատրվում են ոսկե մեդալով, որն ի տարբերություն նույնանուն պարգևներից, իրականում պատրաստվում է ոսկուց։ Դպրոցական մեդալը, որպես գերազանցության նշան, տրվում է Ռուսաստանի Դաշնության և նախկին ՍՍՀՄ-ի միջնակարգ դպրոցներն ավարտած շրջանավարտներին։ Այն չի պատրաստվում ոսկուց կամ արծաթից; բրոնզե դպրոցական մեդալները Ռուսաստանում ներկա պահին գոյություն չունեն, չնայած որոշ երկրներում (օրինակ՝ Իտալիայում) նույնպես պարգևներ գոյություն ունեն։
Որոշ մարզաձևերից մի շարք մրցաշարերում, օրինակ բռնցքամարտում, ձյուդոյում, տեկվանդոյում և ըմբշամարտում, խաղարկվում է երկու կոմպլեկտ բրոնզե պարգև և յուրաքանչյուր կիսաեզրափակչի մասնակից երաշխավորված է դառնալ հաղթող։
Օլիմպիական խաղեր
Անտիկ օլիմպիական խաղերի մրցումների գլխավոր օլիմպիական պարգևը եղել է մեդալը, այն հաստատվել է միայն 1896 թվականի Օլիմպիական խաղերի ժամանակ։ Սակայն այն ժամանակ հաղթողների մեդալը արծաթից էր, անկախ գրաված տեղից։ Ոսկե, արծաթե և բրոնզե մեդալների հանձնման սովորույթը՝ առաջին երեք տեղերի համար կազմակերպիչները սահմանեցին սկսած 1904 թվականի Օլիմպիական խաղերից, այնուհետև լայն տարածում գտավ շատ ուրիշ մարզական միջոցառումներում։
Արտաքին հղումներ
Կատեգորիա:Մեդալներ
Սթենլի Մեթյուզ
Սըր Սթենլի Մեթյուզ (Stanley Matthews; ), ամենահայտնի անգլիացի ֆուտբոլիստներից։ Հայտնի է իր ջենտլմենական պահվածքով։ Խաղացել է ավելի քան 700 պաշտոնական խաղ և չի ստացել ոչ մի զգուշացում (դեղին կամ կարմիր քարտ) ։